නිරුපමා ගුරුකම්, යන්ත්‍ර මන්ත්‍ර ගැන බෙහෙවින් විශ්වාස කළාය. තම දියණියන් දෙදෙනා ද තමා ගැන කිසිදු සැලකිල්ලක් හෝ ආදරයක් නොදැක්වීම නිසා ඇය බෙහෙවින් දුකට පත්ව සිටියාය. සමාජයේ කැපී පෙනෙන චරිතයක් වීමට ඇය උත්සාහ කළාය. මේ අතරතුර නිරුපමාට නිතරම පාද ආබාධ ඇති විය. එක වරම ඇඟට පණ නැතිව යාම, උණ ගතිය, කෑම අරුචිය, ඇවිදීමට නොහැකිව කකුල් ඉදිමීම නිසා නිරුපමා සිත බියට පත්වූවාය. තමාට ඊර්ෂ්‍යා කරන තම ඥාතියකු විසින් ඇවිදීමට බැරි වන ලෙස එක් තැන්වීමට යම් ගුරුකමක් කර ඇති බව ඇය තදින්ම විශ්වාස කළාය. කොපමණ වෛද්‍යවරුන් කරා ගියත් තම කයට සුවයක් නොලැබුණ හෙයින් මෙය තම ඊර්ෂ්‍යාකාරයකු විසින් තමාට කළ දෙයක් බව ඇයට හැඟිණ. හැකි ඉක්මනින්ම මෙයට පිළියමක් කිරීමට ඇය සිතට ගත්තාය.
යන්ත්‍ර මන්ත්‍ර,ගුරුකම් ගැන විශ්වාස කළේ කවුද?
නිරුපමා